Odense Adresse-Contoirs Efterretninger, 1845-12-23
- Jfølge Byens Avis har Handelstanden i Viborg i disse Dage indgivet følgende Andragende til Bestyrelsen af Nationalbanken i Kjøbenhavn: "Naar vi i Erindringen tilbagekalde de Opoffrelser af Pengemidler, hvormed Nationen har maattet grundlægge vor Nationalbank, og naar vi tillige tage Hensyn til de Friheder og Benaadninger, der ere blevne samme tilstaaede, da forekommer det os klart, at der maa paa hvile det nævnte Jnstitut Forpligtelse til at opfylde Octroiens Bestemmelser. Denne nævner i dens 5te § med tydelige og klare Ord, at en af Bankens Hovedbestemmelser er, ved Udlaan af Discontering at fremme Pengeomløbet til Lettelse for Produktion, Handel og Omsætninger."Men Erfaringen viser, at Bankens Virksomhed i denne Retning langtfra er tilstrækkelig, og det er vitterligt, at der saavel ved Nationalbanken som ved Bankcontoiret i Aarhuus saa at sige nægtes al Discontering af indenlandske Vexler, og at der ved Bankcontoiret i Aarhuus. for 3 Maaneders Banco=Vexler paa Hamborg, kun have været kortsigtige Banco=Vexler at faae; det er ligeledes vitterligt, at det er af Mangel paa Penge, at Banken har maattet nægte Discontering og Udlaan, og ikke fordi de fremkomne Valutaer mangle Soliditet. Circulationsmidlerne ere altsaa i Forhold til de tilstedeværende virskelige Valutaer langtfra tilstrækkelige, og at dette virkeligen forholder sig saa fremgaaer er ipso deraf, at Banken kun under ganske almindelige Omstændigheder er istand til at fyldestgiøre de fremkommende Begjæringer om Discontering, hvorimod den, naar et større Begjær efter Penge, og det endog som Følge af gunstige Conjuncturer for Landet, indtræffer, ei formaaer at opfylde Bestemmelserne i Octroiens §5. - De uheldbringende Følger af en saadan indskrænket Virksomhed fra Bankens Side saavel for Handel og Jndustrie, som for Production, ere saa indlysende, at vi ansee det aldeles overflødigt derover at udbrede os, og vi skulle derfor indskrænke os til at berøre, at Banken, ved saaledes at standse Disconteringen af indenlandske Vexler, fra Hovedstadens Børs bortviser al Omsætning med Provindsernes Produkter og end mere, end allerede hidtil har været Tilfældet, henviser samme til det hamborgske Marked, til ubodelig Tab for Landet. - Den kjøbenhavnske Handelstand taber saaledes hvad den Hamborgske vinder, nemlig Provision, Courtage, Assurance o. s. v. og desuden gaaer Danmarks direkte Forbindelse med den udenlandske Forbruger tabt. - Bankens Privilegium forbyder Oprettelse af private Banker, den tilstedeværende Pengemangel kan saaledes ikke paa denne Maade afhielpes, og det bliver derfor alene Nationalbanken, som, da den repræsenterer hele Landets Pengevæsen, kan og bør afhjelpe Mangelen. Hvilke Midler Banken bør anvende for at tilveiebringe de nødvendige Circulationsmidler, og hvilke Foranstaltninger den bør træffe for at Disconterings=Standsninger ikke i Fremtiden skulle indtræde, derom driste vi os ikke til at fremkomme med Forslag og formene ogsaa, at Jnitiativet med Rette bør paaligge Bankens Bestyrelse; men vi troe derimod uforbeholdent at maatte yttre: at den stedfindende Pengemangel allerede i længere Tid har været tilstede, og at det kun er en Følge af de indtrufne Conjuncturer, at den nu er traadt saa vident frem, samt at vi ansee det for aldeles utvivlsomt, at det er Bankbestyrelsens Pligt at tilveiebringe de fornødne Pengemidler, selv om end dette maatte være forbunden med ikke ubetydelige Bekostninger og selv om end Actionairernes Udbytte derved formindskes. Landets almindelige Vel maa have Fortrinet for Actionairernes, og vi tvivle eiheller paa, at den ærede Bankbestyrelse er af samme Mening. - J Henhold til det Foranstaaende vente vi derfor, at den ærede Bestyrelse for Nationalbanken vil drage tilbørlig Omsorg for at Disconteringen kommer til at staae i et passende Forhold til den for Handelsomsætningen nødvendige Pengecirculationsmasse. - Viborg d. 9 Dec. 1845.